CELEX: 31997D0350
Language: lt
Date: 864864000000
Title: 1997 m. gegužės 29 d. Komisijos sprendimas, iš dalies keičiantis Sprendimą 92/160/EEB, nustatantį tam tikrų trečiųjų šalių skirstymo į arklinių šeimos gyvūnų importo regionus sistemą, ir panaikinantis Sprendimą 96/487/EB dėl apsaugos priemonių, susijusių su kergimo liga Rusijojetekstas svarbus EEE

Svarbus teisinis pranešimas

|

31997D0350

Oficialusis leidinys L 150 , 07/06/1997 p. 0044 - 0045

		Komisijos sprendimas1997 m. gegužės 29 d.iš dalies keičiantis Sprendimą 92/160/EEB, nustatantį tam tikrų trečiųjų šalių skirstymo į arklinių šeimos gyvūnų importo regionus sistemą, ir panaikinantis Sprendimą 96/487/EB dėl apsaugos priemonių, susijusių su kergimo liga Rusijoje(tekstas svarbus EEE)(97/350/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos Stojimo aktu, ypač į jos 12 straipsnį ir 13 straipsnio 2 dalį,atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [2], su paskutiniais pakeitimais, padarytais Direktyva 96/43/EB [3], ypač į jos 18 straipsnio 7 dalį,kadangi, remiantis Komisijos sprendimu 92/160/EEB [4] su paskutiniais pakeitimais, padarytais Sprendimu 97/10/EB [5], iš Rusijos į Bendriją arklinius leista importuoti tik iš į vakarus nuo Uralo kalnų esančių teritorijų;kadangi Rusijoje patvirtinus kergimo ligos buvimą Komisija priėmė sprendimą 96/487/EB [6];kadangi dabar Rusijos kompetentingos veterinarijos tarnybos patvirtino kergimo ligos nebuvimą Rusijos Federacijos tam tikrose administracinėse teritorijose; kadangi todėl Sprendimas 92/160/EEB turėtų būti iš dalies pakeistas, kad atsižvelgtų į pakitusį Rusijos skirstymą į regionus;kadangi Rusijos kompetentingos veterinarijos tarnybos taip pat pateikė garantijas dėl kergimo ligos kontrolės Rusijos Federacijoje; kadangi anksčiau minėtos garantijos yra pakankamas pagrindas atnaujinti arklinių importą iš tam tikrų Rusijos Federacijos subjektų; kadangi todėl Sprendimas 96/487/EB turėtų būti panaikintas;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisSprendimo 92/160/EEB priede žodžiai:"Rusijateritorijos į vakarus nuo Uralo kalnų."pakeičiami žodžiais:"Rusija- Archangelsko, Vologdos, Murmansko, Leningrado, Novgorodo, Pskovo, Briansko, Vladimiro, Ivanovo, Tverės, Kalugos, Kostromos, Maskvos, Oriolo, Riazanės, Smolensko, Tulos, Jaroslavlio, Nižnij Novgorodo, Kirovo, Belgorodo, Voronežo, Kursko, Lipecko, Tambovo, Astrachanės, Volgogrado, Penzos, Saratovo, Uljanovsko, Rostovo, Orenburgo, Permės ir Kurgano sritys- Stavropolio ir Krasnodaro kraštai- Karelijos, Marijos, Mordovijos, Čiuvašijos, Kalmukijos, Tatarstano, Dagestano, Kabardos-Balkarijos, Šiaurės Osetijos, Ingušijos ir Karačiajų-Čerkesijos Respublikos."2 straipsnisPanaikinamas Sprendimas 96/487/EB.3 straipsnisValstybės narės iš dalies pakeičia Rusijos atžvilgiu taikomas priemones, suderindamos jas su šiuo sprendimu. Jos apie tai praneša Komisijai.4 straipsnisŠis sprendimas skirtas valstybėms narėms.Priimta Briuselyje, 1997 m. gegužės 29 d.Komisijos varduFranz FischlerKomisijos narys[1] OL L 224, 1990 8 18, p. 42.[2] OL L 268, 1991 9 24, p. 56.[3] OL L 162, 1996 7 1, p. 1.[4] OL L 71, 1992 3 18, p. 27.[5] OL L 3, 1997 1 7, p. 9.[6] OL L 198, 1996 8 8, p. 50.--------------------------------------------------